
На основу члана 92. став 2. Закона о основама система образовања и васпитања („Службени гласник РС”, бр. 88/17, 27/18 – др. закон, 10/19, 6/20, 129/21, 92/23 и 19/25),
Министар просвете доноси
ПРАВИЛНИК
о допунама Правилника о ближим условима у погледу простора, опреме и наставних средстава за остваривање наставних планова и програма образовања и васпитања за стручне предмете за образовне профиле у трогодишњем и четворогодишњем трајању у стручним школама у подручју рада Здравство и социјална заштита
Члан 1.
У Правилнику о ближим условима у погледу простора, опреме и наставних средстава за остваривање наставних планова и програма образовања и васпитања за стручне предмете за образовне профиле у трогодишњем и четворогодишњем трајању у стручним школама у подручју рада Здравство и социјална заштита („Службени гласник РС – Просветни гласник”, бр. 17/15, 10/19, 14/23 и 2/25), у делу: „2. НАСТАВНА СРЕДСТВА ЗА СТРУЧНЕ ПРЕДМЕТЕ:” после речи: „Технологија зуботехничког материјала”, тачка се замењује запетом и додају речи: „Неуропсихијатрија, Дерматологија.”.
Члан 2.
У делу: „5. ПОСЕБНА НАСТАВНА СРЕДСТВА ЗА СТРУЧНЕ ПРЕДМЕТЕ (КОЈИ СУ ЗАЈЕДНИЧКИ ЗА СВЕ ИЛИ ГРУПЕ ОБРАЗОВНИХ ПРОФИЛА)”, за образовне профиле: 
„МЕДИЦИНСКА СЕСТРА ОПШТЕГ СМЕРА 
ЗДРАВСТВЕНИ НЕГОВАТЕЉ”, 
испод речи: „ЗДРАВСТВЕНА НЕГА”, додају се речи: „ЗДРАВСТВЕНА НЕГА У КУЋИ”.
Члан 3.
Овај правилник ступа на снагу осмог дана од дана објављивања у „Службеном гласнику Републике Србије – Просветном гласнику”.

